stanford-oval/wikipedia huggingface dataset:
Adrián Fernández

Adrián Fernández vuonna 2011
Adrián Fernández Mier (20. huhtikuuta 1965) on meksikolainen moottoriurheilija. Hän perusti oman tallinsa Fernandez Racingin vuonna 2001. Fernández kilpaili Champ Car -sarjassa vuodet 1993–2004. Vuodet 2005–2006 hän kilpaili NASCAR ja 2007 Asian Le Mans Series -sarjoissa. Hän on osallistunut myös Le Mansin 24 tunnin ajoihin vuosina 2007 ja 2010–2012, joista parhaimmiksi tuloksiksi jäivät LMP2-luokan toinen sija (2007) ja GTE Pro-luokan kolmas sija (2012). Vuodesta 2012 alkaen hän ollut Formula 1  -kuljettaja Sergio Pérezin manageri. Méxicossa sijaitsevan Autódromo Hermanos Rodríguezin radan yksi mutkista on nimetty hänen mukaansa. Vuonna 2010 Fernández nimettiin Meksikon autourheilujärjestön (engl. Mexican Auto Racing Federation) kunniagallerian jäseneksi.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Adrián Fernández
Käännös suomeksi
Ahmed Naseer Bunda

| Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Mitalit> Maa:   Pakistan.Miesten maahockey. Olympialaiset  | Maa:   Pakistan> Miesten maahockey. |
| --- | --- | --- | --- |
|  Kultaa | Rooma 1960 | joukkuekilpailu |  |
|  Hopeaa | Melbourne 1956 | joukkuekilpailu |  |
Ahmed Naseer Bunda (15. toukokuuta 1932 Rawalpindi – maaliskuu 1993) oli pakistanilainen maahockeypelaaja ja olympiavoittaja. Hän kuului lajissa kultaa voittaneeseen joukkueeseen vuoden 1960 kesäolympialaisissa Roomassa ja sai siinä lisäksi joukkueineen hopeaa kesäolympialaisissa 1956 Melbournessa.
Ahmed Ramadan

Ahmed Ramadan (arab. احمد رمضان‎; s. 15. heinäkuuta 1972) on egyptiläinen entinen maahockeypelaaja. Hän edusti seuratasolla sharkialaista El-Sayadeenia. Ramadan pelasi seitsemän ottelua Ateenan olympialaisissa 2004, joissa Egypti oli kahdestoista eli viimeinen.
Purpendicular

| Purpendicular Deep Purple |
| --- | --- | --- |

Studioalbumin tiedot
 Äänitetty : 1995–1996
 Julkaistu:  helmikuu 1996  huhtikuu 1996
 Tuottaja(t): Deep Purple
 Tyylilaji: hard rock, heavy metal
 Kesto: 62.16
 Levy-yhtiö:  BMG   CMC International, Prominent Records
Listasijoitukset
  3. (16. helmikuuta 1996)   9. (viikko 6, 1996)   16. (18. helmikuuta 1996)   17. (18. helmikuuta 1996)   30. (viikko 7, 1996)    47. (16. maaliskuuta 1996)   87. (2. maaliskuuta 1996)
Deep Purplen muut julkaisut
| The Battle Rages on... 1993 | Purpendicular 1996 | Abandon 1998 |
Singlet albumilta Purpendicular
 ”Sometimes I Feel Like Screaming” Julkaistu: 1996
Purpendicular on brittiläisen Deep Purple -rockyhtyeen viidestoista studioalbumi. Se äänitettiin vuosina 1995–1996 ja julkaistiin helmikuussa 1996. Purpendicular oli Deep Purplen ensimmäinen albumi, jossa oli mukana yhdysvaltalainen kitaristi Steve Morse. Se oli samalla yhtyeen ensimmäinen studioalbumi, joka ei noussut Yhdysvaltain Billboard 200 -albumilistalle. Myöskään Isossa-Britanniassa albumi ei yltänyt Top 40 -listalle.
Tuotanto

Alkuperäiskitaristi Ritchie Blackmoren jätettyä Deep Purplen lopullisesti vuoden 1993 lopulla hänen tilalleen tuli ensin lyhyeksi aikaa Joe Satriani ja sitten pysyvästi vuodesta 1994 Steve Morse. Muuten kokoonpano oli sama kuin yhtyeen tunnetuin, niin sanottu Mark II, eli Ian Gillan (laulu), Roger Glover (basso), Jon Lord (koskettimet) ja Ian Paice (rummut). Uusi kokoonpano paransi ilmapiiriä yhtyeessä huomattavasti, sillä määräilevä Blackmore oli edellisinä vuosina päättänyt yhtyeen musiikillisesta linjasta pitkälti omin päin. Omien ideoiden esiintuomista ei enää pelätty ja jäsenet päättivät merkitä kaikki kappaleet koko yhtyeen yhdessä tekemiksi. Uuden albumin äänitykset aloitettiin 1995.
Äänityksiä tehtiin konserttien lomassa noin vuoden ajan. Yhtye kehitti monet kappaleideat ”jammailemalla”. Monesti ne saivat alkunsa Morsen ja rumpali Ian Paicen jammailuista, johon muut saattoivat varsin vapaasti liittyä mukaan. Gillan lauloi usein ilman mikrofonia, tullen fyysisesti toisten lähelle, koska Morsen mukaan ”sellaisessa tilanteessa on taikaa”. Morse piti muutenkin uuden yhtyeensä työskentelytavoista. Albumin tuottajana toimi basisti Roger Glover.
Tyyli

Yhtyeen tyyli muuttui uudella albumilla huomattavasti. Merkittävin muutos oli Morsen hyvin nopeatempoinen kitaransoitto. Myös sanoitukset muuttuivat aikuismaisempaan suuntaan, sillä Gillanin mukaan viisikymmenvuotiaan pitäisi kirjoittaa sanoituksia muustakin kuin naisista ja rock-elämästä. Albumin nimi ”Purpendicular” on sanaleikki, joka kuvastaa tätä tyylillistä muutosta – nimen kanssa samalla tavoin lausuttu englannin sana ”perpendicular” tarkoittaa pysty- tai kohtisuoraa.
Albumin kappalemateriaalia on kuvattu monipuoliseksi. ”Soon Forgotten” -kappaleen melodiat kulkevat riitasoinnuissa ja ”The Purpendicular Waltz” -kappaleen rumpukompit perinteisestä rock-musiikista poikkeavissa tahtilajeissa. ”The Aviator”, ”Loosen My Strings” ja ”Sometimes I Feel Like Screaming” ovat rauhallisempia. ”Hey Cisco” esittelee Morsen nopeita kitarajuoksutuksia, kun taas ”A Touch Away” oli Purpendicularin ilmestyessä yhtyeen ensimmäinen varsinainen balladi. Äänityksistä jäi yli kappale ”The Stallion”, jota ei ainakaan toistaiseksi ole julkaistu virallisesti.
Julkaisu

Ennen Purpendicularin ilmestymistä yhtye julkaisi 1996 humoristisen bluessinglen ”The Turtle Island Shuffle”. Singleä jaettiin vain yhtyeen fan clubin jäsenille, ja sopimussyistä sekä yhtye (”Dick Pimple”) että jäsenet käyttivät siinä peitenimiä. Itse albumi julkaistiin myöhemmin samana vuonna. Yhdysvalloissa sen julkaisi CMC/Prominent Records ja Britanniassa BMG:n RCA Records.
Vastaanotto > Kaupallinen menestys

Purpendicularin kaupallinen menestys jäi yhtyeen aiempia julkaisuja vähäisemmäksi. Deep Purplen kotimaassa Britanniassa paras sijoitus oli 58. Yhdysvalloissa albumi ei noussut lainkaan listoille. Parhaiten levy sijoittui Ruotsissa, jossa se nousi kolmannelle sijalle. Suomessa albumin sijoitus oli parhaimmillaan yhdeksäs. Suhteellisen heikosta menestyksestä huolimatta albumi osoitti yhtyeen voivan jatkaa ilman Blackmorea, monien esittämistä vastakkaisista arveluista huolimatta.
Vastaanotto > Kriitikoiden suhtautuminen

Purpendicularin radikaali tyyli ja varsinkin Morsen Blackmoresta poikkeava soittotyyli hämmensi aluksi joitakin faneja, mutta se sai kuitenkin kriitikoilta hyvän vastaanoton. Kerrangin albumilistalla Purpendicular nousi maaliskuussa 1996 suoraan ensimmäiselle sijalle ja Martin Popoffin julkaisemalla 500 parhaan heavy metal -albumin listalla albumi on sijalla 294.
Heikki Heinon mielestä albumi on yhtyeen paras sitten 1975 julkaistun Come Taste the Bandin. Deep Purple – vuodet 1967–2006 -kirjassaan hän sanoo, että ”levy oli hieno näyttö siitä, että yhtye pystyi uudistumaan ja tekemään monipuolista ja mielenkiintoista musiikkia.” Albumista kirjoittamassaan arvostelussa hän kutsuu sitä ”rohkeaksi ja onnistuneeksi yritykseksi tehdä jotain uutta ja selvästi vanhasta poikkeavaa” antaen arvosanan 8/10.
Allmusicin arvostelija Glen Miller kehuu Purpendicularin monipuolisuutta ja kuvailee sitä yhtyeen pitkän uran ”seikkailullisimmaksi” albumiksi. Hänestä ”Sometimes I Feel Like Screaming” on Deep Purplen parhaita kappaleita vuosiin. Albumi saa häneltä kolme tähteä viidestä. Myös kriitikko George Starostin kehuu yhtyettä laadukkaan heavy-albumin julkaisusta niinkin myöhäisessä vaiheessa uraansa, vaikkei levy hänestä nousekaan huippuaikojen tasolle.
New Musical Express valitsi Purpendicularin vuonna 2015 kaikkien aikojen 29:nneksi huonoimmaksi albumin nimeksi.
Kiertue

Yhtyeen aiemmat kitaristit olivat usein esittäneet konserteissa myös soolotuotantoaan. Morse ei kuitenkaan halunnut tehdä samoin, kun yhtye hänen liityttyään tiedusteli asiaa. Alkuvaiheessa Morse soitti vanhat kappaleet vielä varsin samalla tavoin kuin Blackmore, mutta yhtyeen keikkailtua noin vuoden Purpendicularin äänitysten ohessa hän oli kehittänyt jo oman tyylinsä soittaa Blackmoren aikaiset kappaleet. Soittolistassa oli klassikkojen lisäksi paljon uuden albumin raitoja sekä harvinaisempia kappaleita. Tiheiden miehistönvaihdosten vuoksi kärsinyttä imagoa päätettiin parantaa runsaalla keikkailulla – vuonna 1996 yhtye soittikin yli sata konserttia.
Kappaleet

Kaikki kappaleet kirjoittaneet Ian Gillan, Steve Morse, Roger Glover, Jon Lord ja Ian Paice
Vavoom: Ted the Mechanic – 4.16
Loosen My Strings – 5.57
Soon Forgotten – 4.47
Sometimes I Feel Like Screaming – 7.29
Cascades: I'm Not Your Lover – 4.43
The Aviator – 5.20
Rosa’s Cantina – 5.10
A Castle Full of Rascals – 5.11
A Touch Away – 4.36
Hey Cisco – 5.53
Somebody Stole My Guitar – 4.09
The Purpendicular Waltz – 4.45
Bonuskappale Yhdysvaltain ja Japanin painoksissa:
Don't Hold Your Breath – 4.39
Kokoonpano

Ian Gillan – laulu
Roger Glover – bassokitara
Jon Lord – urut, kosketinsoittimet
Steve Morse – kitara
Ian Paice – rummut
Aiheesta muualla

Purpendicular Discogsissa. (englanniksi)
Albumi Purpendicular Encyclopaedia Metallum -sivustolla (englanniksi)
Ahmed Okhil

| Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Maa:   Tunisia> Miesten taekwondo. |
| --- | --- | --- | --- |
|  Pronssia | Johannesburg 1996 | alle 64 kg |  |
Ahmed Okhil on tunisialainen taekwondoini, joka saavutti pronssia vuoden 1996 Afrikan-mestaruuskilpailuissa alle 64-kiloisten sarjassa.
Pääkallolinna

| Pääkallolinna |
| --- | --- |
 Pääkallolinna, mystinen voiman ja vallan linnoitus, sekä keskeisimpiä Masters of the Universe -hahmoja.
Sarjakuvakustantamo:  Mattel, Mattel DE, Marvel Comics, DC Comics, London Editions Magazines, Ehapa. Suomessa Mattel FI ja Semic.
Ensiesiintyminen:  1982
Luojat:  Mattel-leluyhtiö, konsepti ja alkuperäinen idea Mark Taylor
Pääkallolinna (engl. Castle Grayskull, tunnettu suomenkielisissä käännöksissä myös nimillä Harmaakallon linna tai Harmaakallon linnake englanninkielisen nimensä mukaan) on yhdysvaltalaisen leluja valmistavan Mattel-yhtiön Masters of the Universe -lelujen sarjassa sekä siihen liittyvissä oheistuotteissa ja muissa julkaisuissa esiintyvä kuvitteellinen linna. Eri tarinoissa lelusarjan keskushenkilö ja sankari He-Man puolustaa Pääkallolinnaa yhdessä muiden sankareiden kanssa pahan Skeletorin hyökkäyksiltä.
Pääkallolinna on eri sarjakuvalehdissä, kirjoissa, animaatiosarjoissa ja elokuvissa kuvattu usein mystisenä voiman ja vallan linnoituksena, joka on vaarallisesti ansoitettu. Pääkallolinnan hallitsijaksi mielivän henkilön on useimpien Masters of the Universe -tarinoiden mukaan yhdistettävä taikavoimia omaavan voimamiekan puoliskot toisiinsa, jolloin linnan syövereihin varastoitu maaginen ja teknologinen voima siirtyisi hänen hallittavakseen.
Pääkallolinnan alkuperäisen konseptin ja idean kehitti myös lukuisia lelusarjan hahmoja luonut taiteilija Mark Taylor, jonka varhaisin Pääkallolinnaa mukaileva luonnos on peräisin 1970-luvulta, ajalta ennen kuin hän teki töitä Mattelin taiteilijana. Taylor myös muovasi savesta alkuperäisen lelun malliversion, yhdessä niin ikään Mattelilla työskennelleen Ted Meyerin kanssa.
Mattel esitteli ja julkaisi Pääkallolinnan ensimmäisen kerran vuonna 1982 osana ensimmäistä Masters of the Universe -lelusarjaansa. Alun perin linna maksoi vuonna 1982 uutena noin kaksikymmentä dollaria. Pääkallolinna oli ensimmäinen Masters of the Universe -lelusarjan markkinoille tuotu rakennelma tai linnoitus.
Alkuperäinen 1980-luvun Pääkallolinna on muodostunut ajan saatossa halutuksi kohteeksi keräilijöiden keskuudessa. Lelun arvoon vaikuttavia tekijöitä ovat esimerkiksi itse lelun yleinen kunto, mutta myös alkuperäisten, mukana tulleiden lisäosien määrä sekä lelun alkuperäisen myyntilaatikon kunto.
Raili Veivo

Raili Pirkko Veivo (20. toukokuuta 1930 Helsinki – 11. helmikuuta 1993 Tampere) oli suomalainen näyttelijä, joka esiintyi noin kymmenessä elokuvassa. Elokuvassa Aika hyvä ihmiseksi (1977) Veivolla oli taloudenhoitaja Karoliinan rooli, josta hän sai Jussi-patsaan. Veivo esiintyi myös muun muassa elokuvissa Aatamin puvussa ja vähän Eevankin (1971), Lampaansyöjät (1972) sekä Siunattu hulluus (1975).  Veivo on haudattu Malmin hautausmaalle. Veivon isä oli näyttelijä ja laulaja Hannes Veivo.
Raili Veivo aloitti näyttelijäuransa Kansanteatteri-Työväenteatteri Vallilan teatterissa, sieltä hän siirtyi Porin teatteriin ja sen jälkeen Hämeenlinnaan. Veivo oli kiinnitettynä Hämeenlinnan Kaupunginteatteriin 1961-1967 ja sen jälkeen Tampereen Työväen Teatteriin. Hän oli vivahteikas luonnenäyttelijä ja railakas komedienne. Hänen merkittäviä teatteriroolejaan olivat esimerkiksi Amanda Lasisessa eläintarhassa, Amalia Miehen kylkiluussa, nimiroolit näytelmissä Niskavuoren vanha emäntä, Mimmi Paavaliina, Äiti Peloton sekä Marie David Miesvihaajissa.
Televisiossa Veivo muistetaan Sirkuspelle Hermannin Äitiliinin roolista vuosina 1978–1988. Veivo, joka ei yksityiselämässään koskaan tullut äidiksi, saavutti eräitä suurimpia teatterivoittojaan erityisen äidillisissä nimirooleissa muun muassa Maiju Lassilan Mimmi Paavaliinana ja Bertolt Brechtin Äiti Pelottomana.
Aiheesta muualla

Raili Veivo Elonetissä.
Ahmed Ould Teguedi

Ahmed Ould Teguedi
Ahmed Ould Teguedi (arab. أحمد ولد تكدي‎, ’Aḥmad Wuld Takidī; s. 1954 Chinguetti) on Mauritanian pysyvä YK-edustaja. Hän aloitti toiminnan tässä tehtävässä vuonna 2012. Hän oli toiminut Mauritanian ulkoministeriön palveluksessa vuodesta 1981 ja ollut muun muassa suurlähettiläänä Israeliin vuosina 1999–2009. Ould Teguedilla on maisterinarvo taloussuunnitelmassa ja kybernetiikassa Bukarestin taloustieteiden akatemiasta.
Raisio-opisto

Raisio-opisto (ent. Raision työväenopisto) on Raision kaupungin ylläpitämä vapaan sivistystyön oppilaitos. Raisio-opisto tarjoaa kaikille avoimia opiskelu- ja harrastusmahdollisuuksia Raision kaupungin sekä Maskun, Ruskon, Mynämäen ja Nousiaisten kuntien alueilla. Opiston toimisto sijaitsee Kirkkoväärtinkujalla Raisiossa.
Raisio-opistossa toimii myös Raision lasten ja nuorten kuvataidekoulu.
Raisio-opisto on varsinaissuomalaisen ILO OPPIA! -opistoverkoston jäsen.
Historiaa

Raisio-opisto aloitti toimintansa vuonna 1963.
Raisio Futis

| RaiFu |
| --- | --- |

Koko nimi:  Raisio Futis
Perustettu:  1985
Kaupunki:  Raisio
Kotiareena:  LähiTapiola Areena
Sarja:  Nelonen
Sarjataso:  5.
Infobox OKVirheellinen NIMI-arvo: 
Raisio Futis ry eli RaiFu ry on vuonna 1985 perustettu raisiolainen jalkapalloseura. Alun perin seura perustettiin Raision Palloseuran sisarseuraksi tarjoamaan kehittymismahdollisuus nuorille pelaajille ja Raisio Futiksen päämääränä on toimia jalkapallon kasvattajaseurana, ja RaiFu:lla on monta juniorijoukkuetta. RaiFu:n miesten edustusjoukkue pelaa Nelosessa kaudella 2022. RaiFu:n edustus on pelannut Kolmosessa vuosina 1998 ja 2019. Raision Nappulaliiga lopetti toimintansa itsenäisenä yhdistyksenä ja fuusioitui osaksi Raisio Futista. RaiFu:n kotikenttänä toimii Raision LähiTapiola Areena.
Aiheesta muualla

Seuran kotisivut
Rajakomendantti

Rajakomendantti oli Suomen rajavartiolaitoksen alaosaston eli rajavartioston päällikkö. Hän johti joukko-osaston komentajana rajan vartiointia, henkilöstön koulutusta, puolustusvalmiutta sekä huolehti joukkonsa kurista. Rajakomendantilla oli kiireellisissä tilanteissa oikeus käskyttää kaikkia piirinsä viranomaisia. Rajakomendanttia vastaava myöhempi virkanimike on rajavaltuutettu.
Viipurin läänistä erotettiin lokakuussa 1918 Suomen ja Venäjän rajamaaksi nimetty alue, jonka hallinnosta vastasi rajamaan komendantti. Hän oli sotilashallinnon alainen virkamies. Rajamaahan kuuluivat Kivennavan, Koiviston, Kuolemajärven, Metsäpirtin, Muolaan, Raudun, Terijoen ja Uudenkirkon Vl pitäjät. Rajamaan komendantti johti rajamaan komendanttivirastoa ja hänen käytettäväksi asetettuja rajavartiosotilaita.
Vuonna 1920 tuli käyttöön uusi virkanimike. Silloin Karjalan kannaksen rajamaahan kuului koko sotatilaan julistettu alue. Sitä johti sotaministerin käskyvallan alainen rajakomendantti. Hänen alaisuudessaan toimivat alueen poliisiviranomaiset, elintarve- ja majoituslautakunnat, tulliviranomaiset ja etsivän keskuspoliisin virkailijat sekä alueella olevat suojeluskuntajärjestöt. Tavoitteena oli rajan vartiointi sekä järjestyksen ja turvallisuuden ylläpito.
Tasavallan presidentti julisti eräät osat Suomen kaakkoista maa- ja vesialuetta väliaikaiseen poikkeustilaan 1920. Sen ylimmäksi valvojaksi perustettiin kaakkoiseen rajamaahan komendantin toimi. Rajamaan komendantin, hänen apulaisensa ja kaksi piirikomendanttia nimitti sisäasiainministeri. Kaakkoinen rajamaa jaettiin kolmeen piiriin, jotka olivat eteläinen eli Kannaksen piiri, keskimmäinen eli Laatokan piiri ja pohjoinen eli Salmin piiri.
Vuonna 1931 annetun lain rajavartiolaitoksesta mukaan rajavartiolaitokseen voitiin perustaa muun muassa rajakomendantin virkoja. Jokaisessa neljässä vakinaisessa rajavartiostossa toimi rajavartioston komentajana rajakomendantti, jonka tuli huolehtia puolustusvalmiudesta, koulutuksesta, kurista, järjestyksestä ja taloudenhoidosta. Vuonna 1936 perustettiin rajavartiolaitokseen yksi uusi rajakomendantin virka.
Vuonna 1944 annettu laki rajavartiolaitoksesta ei enää mahdollistanut rajakomendantin virkojen perustamista, vaan sen mukaan uusi virkanimike oli rajavartioston komentaja. Merivartiolaitoksessa ei ollut rajakomendantin virkoja.
Alejandro Sabella

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alejandro Sabella
Syntymäaika: 5. marraskuuta 1954
Syntymäpaikka: Buenos Aires, Argentiina
Kuolinaika: 8. joulukuuta 2020 (66 vuotta)
Kuolinpaikka: Buenos Aires, Argentiina
Pelipaikka: keskikenttäpelaaja
Pituus: 171 senttimetriä
Seurat
| Vuodet | Seura | O | (M) |
| 1974–1978 | River Plate | 117 | (11) |
| 1978–1980 | Sheffield United | 76 | (8) |
| 1980–1981 | Leeds United | 23 | (2) |
| 1982–1987 | Estudiantes | 149 | (10) |
| 1985 | → Grêmio (laina) | 10 | (0) |
| 1987–1988 | Ferro Carril Oeste | 27 | (2) |
| 1988–1989 | Irapuato | 31 | (0) |
| Yhteensä | Yhteensä | 433 | (33) |
Maajoukkue
| 1983 | Argentiina | 8 | (0) |
Valmennusura
2009–2011: Estudiantes
2011–2014: Argentiinan maajoukkue
 Seurajoukkueuran tilastot kattavat vain kansalliset sarjat.
Alejandro Sabella (5. marraskuuta 1954 – 8. joulukuuta 2020) oli argentiinalainen jalkapalloilija ja valmentaja. Hän toimi vuosina 2011–2014 Argentiinan jalkapallomaajoukkueen päävalmentajana.
Pelaajaura

Sabella pelasi uransa keskikentällä, ja hänet tunnettiin hyökkäävästä pelityylistään. Hän aloitti ammattilaisuransa River Platessa ja edusti tätä yli sadassa ottelussa 1970-luvulla. Hän oli voittamassa myös kolmea Argentiinan-mestaruutta.
Sabella siirtyi vuonna 1978 Sheffield Unitediin. Hän oli ensimmäisiä eteläamerikkalaisia Englannin sarjoissa. Hän pelasi vuosina 1978–1981 Englannissa Sheffield Unitedissa ja Leeds Unitedissa. Estudiantes de La Platan riveissä Sabella voitti vielä kaksi kertaa Argentiinan liigan. Hän lopetti uransa Meksikon liigan Irapuaton riveissä.
Valmentajaura

Sabella valittiin vuonna 2009 Estudiantes de La Platan päävalmentajaksi. Hän onnistui kahden Estudiantes-vuoden aikana voittamaan Copa Libertadoresin vuonna 2009 ja Argentiinan Aperturan vuonna 2010. Hänet valittiin Argentiinan jalkapallomaajoukkueen päävalmentajaksi vuonna 2011 maan menestyttyä huonosti Copa Américassa. Hän nimesi heti Lionel Messin joukkueen uudeksi kapteeniksi. Sabella johti Argentiinan 2014 MM-kisoihin Etelä-Amerikan karsintojen ykkösenä.
MM-lopputurnauksessa Sabella johdatti tiiviisti puolustaneen Argentiinan aina loppuotteluun saakka. Saksa oli finaalissa parempi jatkoajalla maalein 1–0.  Heinäkuussa Sabella ilmoitti yllättäen jättävänsä tehtävät maajoukkueen peräsimessä.
Maajoukkue jäi Sabellan viimeiseksi valmennustehtäväksi heikkenevän terveyden takia. Hän kuoli joulukuussa 2020 buenosairesilaisessa sairaalassa, missä hän oli ollut pari viikkoa hoidettavana hänelle tehdyn sydämen hätäoperaation takia.
Meriitit valmentajana

Copa Libertadores: 2009
Argentiinan Apertura-mestaruus: 2010
MM-hopeaa: 2014
Käännös suomeksi
Alisha Boe

| Alisha Boe |
| --- | --- |

Henkilötiedot
Koko nimi:  Alisha Ilhaan Bø
Syntynyt: 6. maaliskuuta 1997 (ikä 27)  Oslo, Norja
Ammatti:  näyttelijä
Näyttelijä
Aktiivisena:  2008–
Merkittävät roolit:  Kolmetoista syytä
Aiheesta muualla
IMDb
Elonet
Alisha Ilhaan Bø tunnetaan paremmin nimellä Alisha Boe (s. 6. maaliskuuta 1997 Oslo, Norja) on yhdysvaltalais-norjalainen näyttelijä. Hänet tunnetaan parhaiten Jessica Davisin roolista Netflixin draamasarjassa Kolmetoista syytä
Nuoruus

Boe syntyi Oslossa, Norjassa, somali-isälle ja norjalaiselle äidille. Hän ja hänen äitinsä muuttivat Los Angelesiin, kun Alisha oli seitsemänvuotias, koska hänen äitinsä meni uudelleen naimisiin. Boe kävi El Camino Real High Schoolin, jossa hän oli mukana draamaohjelmassa.  Valmistuttuaan hän jatkoi näyttelijänuraansa, minkä jälkeen hänestä tuli ensimmäinen somalilaistaustainen näyttelijä, jolla oli päärooli amerikkalaisessa elokuvassa Imanin jälkeen.
Ura

Boe debytoi näyttelijänä vuonna 2008, kun hän sai nuoren Lisa Swanin roolin kauhuelokuvassa Amusement. Vuotta myöhemmin hän esiintyi elokuvassa He's On My Mind ja vuoden 2012 kauhuelokuvassa Paranormal Activity 4. Vuonna 2014 hän vieraili sarjassa Modern Family ja kahdessa Extant-jaksossa.
Marraskuussa 2014 hän liittyi NBC:n saippuaoopperan Days of Our Lives näyttelijöihin toistuvassa Daphnen roolissa.  Vuosina 2017–2020 hän näytteli Jessica Davisin roolia Netflixin alkuperäisessä draamasarjassa Kolmetoista syytä
Tammikuussa 2021 Boe liittyi näyttelijöihin Jesse Eisenbergin elokuvaohjauksen debyyttisarjassa When You Finish Saving the World.
Adrián Beltré

| Adrián Beltré |
| --- | --- |
 Adrián Beltré vuonna 2011.
Henkilötiedot
Koko nimi:  Adrián Beltré Pérez
Syntynyt: 7. huhtikuuta 1979 (ikä 45) Santo Domingo, Dominikaaninen tasavalta
Kansalaisuus:   Dominikaaninen tasavalta
Baseballpelaaja
Pelipaikka:  kolmosvahti
Pituus:  180 cm
Paino:  93 kg
Lyöntipuoli:  oikea
Heittokäsi:  oikea
Nyk. joukkue:  Texas Rangers
Sarja:  MLB
Pelaajaura
Seurajoukkueet
1998–2004 2005–2009 2010 2011–:  Los Angeles Dodgers Seattle Mariners Boston Red Sox Texas Rangers 
Adrián Beltré Pérez (s. 7. huhtikuuta 1979 Santo Domingo) on dominikaanilainen baseballpelaaja, joka on vuodesta 2011 lähtien edustanut MLB-liigan Texas Rangersiä. Hänen pelipaikkansa on kolmosvahti.
Beltré teki MLB-debyyttinsä Los Angeles Dodgersin riveissä vasta 19-vuotiaana kesäkuussa 1998. Hänet on urallaan valittu neljästi MLB:n tähdistöotteluun.
Aiheesta muualla

Kuvia tai muita tiedostoja aiheesta Adrián Beltré Wikimedia Commonsissa
Rakennusinsinöörit ja -arkkitehdit RIA

Rakennusinsinöörit ja -arkkitehdit RIA ry on ammattikorkeakouluista ja teknillisistä oppilaitoksista valmistuneiden rakennusalan toimihenkilöiden valtakunnallinen keskusliitto, jonka tavoitteena on parantaa edustamiensa ammattikuntien toimintaedellytyksiä työmarkkoinoilla ja yhteiskunnassa.
RIA-liiton tehtävänä on huolehtia rakennusalalla toimivien jäsentensä ammatillisen valmiuden kehittämisestä, jäsenkunnan työmarkkina- ja työehtosopimustoiminnasta sekä parantaa jäsentensä työnsaantimahdollisuuksia ja työskentelyedellytyksiä.
Lisäksi liiton tarkoituksena on rakennus- ja yhdyskuntasuunnittelun sekä rakennus- ja yhdyskuntatekniikan edistäminen ja niihin liittyvien kulttuuriperinteiden vaaliminen. RIAan kuuluu 14 jäsenyhdistystä. RIAssa on noin 9 000 jäsentä. RIA on STTK:n jäsenliitto. RIA:n puheenjohtajana toimii rakennusarkkitehti Tommi Luukkonen.
Aiheesta muualla

Kotisivu